ddrg/super_eurlex huggingface dataset:
1999/817/EY, Euratom: Neuvoston päätös, tehty 2 päivänä joulukuuta 1999, talous- ja sosiaalikomitean kreikkalaisen jäsenen nimeämisestä



Virallinen lehti nro L 318 , 11/12/1999 s. 0018 - 0018



NEUVOSTON PÄÄTÖS, tehty 2 päivänä joulukuuta 1999, talous- ja sosiaalikomitean kreikkalaisen jäsenen nimeämisestä (1999/817/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Christofos Foliasin erottua, mikä on annettu neuvostolle tiedoksi 9 päivänä heinäkuuta 1999, ottaa huomioon Kreikan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Dimitrios Dimitriadis talous- ja sosiaalikomitean jäseneksi Christofos Foliasin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 2 päivänä joulukuuta 1999. Neuvoston puolesta Puheenjohtaja E. TUOMIOJA (1) EYVL L 257, 19.9.1998, s. 37.
1999/803/EY: Neuvoston päätös, tehty 23 päivänä marraskuuta 1999, neuvoston päätös vuoden 1994 kansainvälisen kahvisopimuksen voimassaoloajan pidentämisen hyväksymisestä yhteisön puolesta



Virallinen lehti nro L 313 , 07/12/1999 s. 0008 - 0008



NEUVOSTON PÄÄTÖS, tehty 23 päivänä marraskuuta 1999, neuvoston päätös vuoden 1994 kansainvälisen kahvisopimuksen voimassaoloajan pidentämisen hyväksymisestä yhteisön puolesta (1999/803/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan ja 2 ja 3 kohdan kanssa, ottaa huomioon komission ehdotuksen, sekä katsoo seuraavaa: 1) Vuoden 1994 kansainvälistä kahvisopimusta, joka tehtiin yhteisön puolesta neuvoston tekemällä päätöksellä 94/570/EY(1) sovelletaan 30 päivän syyskuuta 1999, jollei kansainvälinen kahvineuvosto päätöksellään pidennä sen voimassaoloaikaa. 2) Kansainvälinen kahvineuvosto on pidentänyt päätöksellään vuoden 1994 kansainvälisen kahvisopimuksen voimassaoloaikaa kahdella vuodella. 3) Kyseisen sopimuksen sopimuspuolten on ilmoitettava Yhdistyneiden Kansakuntien pääsihteerille hyväksyvätkö ne kyseisen sopimuksen voimassaoloajan pidentämisen. 4) Voimassaoloajan pidentäminen on yhteisön edun mukaista, ja yhteisön pitäisi siten hyväksyä voimassaoloajan pidentäminen sopimuksen 47 artiklan 2 kohdan mukaisesti, ON PÄÄTTÄNYT SEURAAVAA: Ainoa artikla Yhteisö hyväksyy vuoden 1994 kansainvälisen kahvisopimuksen voimassaoloajan pidentämisen edelleen kahdella vuodella 1 päivästä lokakuuta 1999. Neuvoston puheenjohtaja valtuutetaan ilmoittamaan Yhdistyneiden Kansakuntien pääsihteerille, että yhteisö on hyväksynyt kyseisen sopimuksen voimassaoloajan pidentämisen 1 päivästä lokakuuta 1999. Tehty Brysselissä 23 päivänä marraskuuta 1999. Neuvoston puolesta Puheenjohtaja S. LINDEN (1) EYVL L 222, 26.8.1994, s. 1.
Euroopan keskuspankin päätös, tehty 7 päivänä lokakuuta 1999, jolla muutetaan Euroopan keskuspankin työjärjestystä (EKP/1999/6)



Virallinen lehti nro L 314 , 08/12/1999 s. 0032 - 0033



EUROOPAN KESKUSPANKIN PÄÄTÖS, tehty 7 päivänä lokakuuta 1999, jolla muutetaan Euroopan keskuspankin työjärjestystä (EKP/1999/6) (1999/810/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 12.3 artiklan, ottaa huomioon Euroopan keskuspankin (EKP) johtokunnan ehdotuksen, sekä katsoo, että 1) petosten ja muun EKP:n taloudellisia etuja vahingoittavan laittoman toiminnan torjumisen tehostamiseksi EKP perustaa riippumattoman petostentorjuntakomitean valvomaan petostentorjuntaan liittyvää EKP:n toimintaa, 2) jotta voitaisiin varmistaa, että EKP:n toiminta tämän tavoitteen saavuttamiseksi on tehokasta, petostentorjuntakomitealla on oltava riippumaton asema EKP:n organisaatiossa, 3) Euroopan keskuspankin työjärjestys ei nykymuodossaan mahdollista riippumattoman petostentorjuntakomitean perustamista, 4) tämänhetkisessä EKP:n työjärjestyksessä ainoastaan EKP:n puheenjohtajalle on annettu valtuudet allekirjoittaa EKP:n johtokunnan päätökset; joustavuuden varmistamiseksi on välttämätöntä valtuuttaa myös muut johtokunnan jäsenet kuin puheenjohtaja allekirjoittamaan EKP:n johtokunnan päätökset, ja 5) EKP:n työjärjestystä täytyy muuttaa tämän mukaisesti, ON PÄÄTTÄNYT SEURAAVAA: 1 artikla Euroopan keskuspankin työjärjestyksen uusi 9 a artikla Euroopan keskuspankin työjärjestykseen lisätään uusi 9 a artikla seuraavasti: "EKP:n neuvosto voi päättää perustaa riippumattoman komitean vastaamaan petostentorjunnasta EKP:ssa." 2 artikla Muutetaan Euroopan keskuspankin työjärjestyksen 17 artiklaa Euroopan keskuspankin työjärjestyksen 17.4 artikla muutetaan seuraavanlaiseksi: "17.4. EKP:n päätökset ja suositukset antaa toimivaltuuksista riippuen joko EKP:n neuvosto tai johtokunta, ja ne allekirjoittaa EKP:n puheenjohtaja. EKP:n päätökset, joilla määrätään seuraamuksista kolmansille osapuolille, allekirjoittaa EKP:n puheenjohtaja, varapuheenjohtaja tai ketkä tahansa kaksi muuta johtokunnan jäsentä. EKP: n päätöksissä ja suosituksissa ilmoitetaan niiden perusteet. Perussäännön 42 artiklan nojalla annetut suositukset yhteisön sekundaarilainsäädännöksi antaa EKP:n neuvosto." 3 artikla Loppusäännökset Tämä päätös julkaistaan Euroopan yhteisöjen virallisessa lehdessä. Tämä päätös tulee voimaan päivänä, jona se julkaistaan. Tehty Frankfurt am Mainissa 7 päivänä lokakuuta 1999. EKP:n puheenjohtaja Willem F. DUISENBERG
1999/784/EY: Neuvoston päätös, tehty 22 päivänä marraskuuta 1999, yhteisön osallistumisesta Euroopan audiovisuaalisen observatorion toimintaan



Virallinen lehti nro L 307 , 02/12/1999 s. 0061 - 0061



NEUVOSTON PÄÄTÖS, tehty 22 päivänä marraskuuta 1999, yhteisön osallistumisesta Euroopan audiovisuaalisen observatorion toimintaan (1999/784/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 157 artiklan 3 kohdan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: 1) Euroopan neuvoston ministerikomitean 20 päivänä maaliskuuta 1997 antamassa päätöslauselmassa (97)4 vahvistettiin alunperin 15 päivänä joulukuuta 1992 annetulla ministerikomitean päätöslauselmalla (92)70 perustetun Euroopan audiovisuaalisen observatorion toiminnan jatkuminen. 2) Kaikki jäsenvaltiot ovat Euroopan audiovisuaalisen observatorion jäseniä. Se seikka, että komissio edustaa yhteisöä sen suhteissa Euroopan audiovisuaaliseen observatorioon, ei vaikuta siihen, että Euroopan unionin jäsenvaltiot voivat osallistua suoraan observatorion toimintaan ja olla siinä edustettuina. 3) Neuvosto teki 26 päivänä huhtikuuta 1999 päätöksen audiovisuaalialan ja liitännäisalojen teollisuutta ja markkinointia koskevasta yhteisön tilastotietojen perusrakenteesta(4). 4) Sen johdosta on tarpeen varmistaa, että mainittuun neuvoston päätökseen perustuva ja Euroopan audiovisuaalisen observatorion suorittama työ täydentävät toisiaan. 5) Euroopan audiovisuaalinen observatorio parantaa osaltaan yhteisön audiovisuaalialan kilpailukykyä kehittämällä etenkin alan yrityksille ja erityisesti pienille ja keskisuurille yrityksille suunnattua tiedottamista ja auttamalla niitä saamaan selkeämman kuvan alan markkinoista, ON PÄÄTTÄNYT SEURAAVAA: 1 artikla Euroopan yhteisöstä tulee Euroopan audiovisuaalisen observatorion jäsen. 2 artikla Komissio edustaa yhteisöä sen suhteissa observatorioon. 3 artikla Budjettivallan käyttäjä vahvistaa voimassaolevien rahoitusnäkymien mukaisesti sen määrärahat, jotka tarvitaan yhteisön rahoitusosuuden suorittamiseksi observatorion toimintatulosarvioon. 4 artikla Komissio antaa ennen tämän päätöksen tekemisvuotta seuraavan kolmannen vuoden päättymistä sekä tämän päätöksen voimassaolon lakattua Euroopan parlamentille, neuvostolle sekä talous- ja sosiaalikomitealle kertomuksen päätöksen täytäntöönpanosta. 5 artikla Tätä päätöstä sovelletaan sen tekemistä seuraavan viidennen vuoden viimeisen kuun viimeiseen päivään saakka. Tehty Brysselissä 22 päivänä marraskuuta 1999. Neuvoston puolesta Puheenjohtaja K. HEMILÄ (1) EYVL C 110, 21.4.1999, s. 14. (2) Lausunto annettu 28. lokakuuta 1999 (ei vielä julkaistu virallisessa lehdessä). (3) Lausunto annettu 22. syyskuuta 1999 (ei vielä julkaistu virallisessa lehdessä). (4) EYVL L 117, 5.5.1999, s. 39.
1999/753/EY: Neuvoston päätös, tehty 29 päivänä heinäkuuta 1999, Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen väliaikaisesta soveltamisesta



Virallinen lehti nro L 311 , 04/12/1999 s. 0001 - 0001



NEUVOSTON PÄÄTÖS, tehty 29 päivänä heinäkuuta 1999, Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen väliaikaisesta soveltamisesta (1999/753/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä sen 300 artiklan 2 kohdan ensimmäisen alakohdan ensimmäisen ja toisen virkkeen kanssa, ottaa huomioon komission ehdotuksen, sekä katsoo seuraavaa: 1) Yhteisö ja Etelä-Afrikka ovat sitoutuneet toteuttamaan menettelyt Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen pikaiseksi soveltamiseksi. 2) Kyseisen sopimuksen kirjeenvaihtona tehdyllä sopimuksella tapahtuva väliaikainen soveltaminen on tarpeen yhteisön ja Etelä-Afrikan välisen kattavan yhteistyökehyksen luomiseksi, kunnes kyseisen sopimuksen voimaantulon edellyttämät menettelyt on saatu päätökseen. 3) Kirjeenvaihtona tehty sopimus olisi näin ollen hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta yhteisön ja Etelä-Afrikan kirjeenvaihtona tehty sopimus, jossa määrätään Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen osittaisesta väliaikaisesta soveltamisesta. Kirjeenvaihtona tehdyn sopimuksen teksti sekä sopimuksen teksti ovat tämän päätöksen liitteenä. 2 artikla Sopimuksen 97 artiklan soveltamiseksi komission edustaja toimii yhteistyöneuvoston puheenjohtajana ja esittää siinä yhteisön kannan sopimuksen väliaikaisen soveltamisen aikana. Neuvosto päättää komission ehdotuksesta yhteisön yhteistyöneuvoston esittämästä kannasta. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä heinäkuuta 1999. Neuvoston puolesta Puheenjohtaja S. HASSI
1999/875/EY: Neuvoston päätös, tehty 21 päivänä joulukuuta 1999, Euroopan yhteisön ja entisen Jugoslavian tasavallan Makedonian sopimuksen tekstiilituotteiden kaupasta väliaikaisesta soveltamisesta



Virallinen lehti nro L 344 , 31/12/1999 s. 0001 - 0001



NEUVOSTON PÄÄTÖS, tehty 21 päivänä joulukuuta 1999, Euroopan yhteisön ja entisen Jugoslavian tasavallan Makedonian sopimuksen tekstiilituotteiden kaupasta väliaikaisesta soveltamisesta (1999/875/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Komissio on neuvotellut Euroopan yhteisön puolesta sopimuksen tekstiilituotteiden kaupasta entisen Jugoslavian tasavallan Makedonian kanssa. 2) Tätä sopimusta olisi sovellettava väliaikaisesti 1 päivästä tammikuuta 2000 odotettaessa sopimuksen tekemiseksi tarvittavien menettelyjen päätökseen saattamista, jollei entisen Jugoslavian tasavallan Makedonian vastavuoroisesta väliaikaisesta soveltamisesta muuta johdu, ON PÄÄTTÄNYT SEURAAVAA: Ainoa artikla Euroopan yhteisön ja entisen Jugoslavian tasavallan Makedonian sopimusta tekstiilituotteiden kaupasta sovelletaan väliaikaisesti 1 päivästä tammikuuta 2000 odotettaessa sopimuksen tekemiseksi tarvittavien menettelyjen päätökseen saattamista, jollei entisen Jugoslavian tasavallan Makedonian vastavuoroisesta väliaikaisesta soveltamisesta muuta johdu(1). Sopimus on tämän päätöksen liitteenä. Tehty Brysselissä 21 päivänä joulukuuta 1999. Neuvoston puolesta Puheenjohtaja T. HALONEN (1) Päivämäärä, josta alkaen sopimusta sovelletaan väliaikaisesti, julkaistaan Euroopan yhteisöjen virallinen lehti C-sarjassa.
1999/872/EY, EHTY, Euratom: Neuvoston päätös, tehty 17 päivänä joulukuuta 1999, Euroopan yhteisöjen tilintarkastustuomioistuimen kahdeksan jäsenen nimittämisestä



Virallinen lehti nro L 340 , 31/12/1999 s. 0105 - 0105



NEUVOSTON PÄÄTÖS, tehty 17 päivänä joulukuuta 1999, Euroopan yhteisöjen tilintarkastustuomioistuimen kahdeksan jäsenen nimittämisestä (1999/872/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 247 artiklan 3 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan, ottaa huomioon Euroopan parlamentin lausunnon(1), sekä katsoo, että 1) Patric Everrardin, Jørgen Mohrin, Antoni Castellsin, Barry Desmondin, Giorgio Clementen, Armindo de Jesus De Sousa Ribeiron, Aunus Salmen ja Jan O. Karlssonin toimikaudet päättyvät 9 päivänä helmikuuta 2000, ja 2) tämän vuoksi on syytä nimittää uudet jäsenet, ON PÄÄTTÄNYT SEURAAVAA: 1 artikla Nimitetään seuraavat henkilöt tilintarkastustuomioistuimen jäseniksi 1 päivänä maaliskuuta 2000 alkavaksi ja 28 päivänä helmikuuta 2006 päättyväksi toimikaudeksi: - Robert Reynders - Jørgen Mohr - Juan Manuel Fabra Valles - Máire Geoghegan-Quinn - Giorgio Clemente - Vítor Manuel da Silva Caldeira - Aunus Salmi - Jan O. Karlsson 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) Lausunnot on annettu 16. joulukuuta 1999; niitä ei ole vielä julkaistu Euroopan yhteisöjen virallisessa lehdessä.
1999/871/EY: Neuvoston päätös, tehty 21 päivänä joulukuuta 1999, Euroopan yhteisön ja Ukrainan tekstiilituotteiden kauppaa koskevan sopimuksen muuttamisesta tehdyn Euroopan yhteisön ja Ukrainan kirjeenvaihtona tehdyn sopimuksen väliaikaisesta soveltamisesta



Virallinen lehti nro L 337 , 30/12/1999 s. 0043 - 0043



NEUVOSTON PÄÄTÖS, tehty 21 päivänä joulukuuta 1999, Euroopan yhteisön ja Ukrainan tekstiilituotteiden kauppaa koskevan sopimuksen muuttamisesta tehdyn Euroopan yhteisön ja Ukrainan kirjeenvaihtona tehdyn sopimuksen väliaikaisesta soveltamisesta (1999/871/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Komissio on neuvotellut yhteisön puolesta Euroopan yhteisön ja Ukrainan kirjeenvaihtona tehdyn sopimuksen Euroopan yhteisön ja Ukrainan tekstiilituotteiden kauppaa koskevan sopimuksen muuttamisesta. 2) Kyseistä kirjeenvaihtona tehtyä sopimusta olisi vuoden 1999 kiintiöiden korotuksia koskevat määräykset huomioon ottaen sovellettava väliaikaisesti odotettaessa sen tekemiseksi tarvittavien menettelyjen päätökseen saattamista ja edellyttäen, että Ukraina soveltaa sitä vastavuoroisesti väliaikaisesti, ON PÄÄTTÄNYT SEURAAVAA: 1 artikla Euroopan yhteisön ja Ukrainan kirjeenvaihtona tehtyä sopimusta Euroopan yhteisön ja Ukrainan tekstiilituotteiden kauppaa koskevan sopimuksen muuttamisesta sovelletaan väliaikaisesti odotettaessa sen virallista tekemistä ja edellyttäen, että Ukraina soveltaa sitä vastavuoroisesti väliaikaisesti(1). Sopimuksen teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Se tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 21 päivänä joulukuuta 1999. Neuvoston puolesta Puheenjohtaja T. HALONEN (1) Väliaikaisen soveltamisen voimaantulopäivä julkaistaan Euroopan yhteisöjen virallisen lehden C-sarjassa.
1999/873/EY: Neuvoston päätös, tehty 17 päivänä joulukuuta 1999, Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmää koskevan Euroopan yhteisön ja Tunisian tasavallan välisen sopimuksen tekemisestä kirjeenvaihtona



Virallinen lehti nro L 340 , 31/12/1999 s. 0106 - 0106



NEUVOSTON PÄÄTÖS, tehty 17 päivänä joulukuuta 1999, Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmää koskevan Euroopan yhteisön ja Tunisian tasavallan välisen sopimuksen tekemisestä kirjeenvaihtona (1999/873/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen kohdan kanssa, ottaa huomioon komission ehdotuksen, sekä katsoo seuraavaa: 1) Euroopan yhteisön ja Tunisian tasavallan välillä on neuvoteltu kirjeenvaihtona tehtävä sopimus, jolla jatketaan 1 päivän tammikuuta 2000 ja 31 päivän joulukuuta 2000 väliseksi ajaksi Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmän voimassaoloa sellaisena, kuin tästä järjestelmästä on määrätty Euroopan yhteisöjen ja niiden jäsenvaltioiden sekä Tunisian välisestä assosioinnista tehdyn Euro-Välimeri-sopimuksen pöytäkirjassa N:o 1 olevassa 3 artiklassa(1). 2) Tämä sopimus olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Tunisian tasavallan välinen Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmästä kirjeenvaihtona tehty sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 97, 30.3.1998, s. 1.
Neuvoston päätös, tehty 2 päivänä joulukuuta 1999, Europolin henkilöstösäännöistä 3 päivänä joulukuuta 1998 annetun neuvoston säädöksen muuttamisesta palkkauksen, eläkkeiden ja muiden taloudellisten etuuksien vahvistamiseksi euromääräisinä



Virallinen lehti nro C 364 , 17/12/1999 s. 0003 - 0003



NEUVOSTON PÄÄTÖS, tehty 2 päivänä joulukuuta 1999, Europolin henkilöstösäännöistä 3 päivänä joulukuuta 1998 annetun neuvoston säädöksen muuttamisesta palkkauksen, eläkkeiden ja muiden taloudellisten etuuksien vahvistamiseksi euromääräisinä (1999/C 364/02) EUROOPAN UNIONIN NEUVOSTO, joka ottaa huomioon Euroopan poliisiviraston perustamisesta tehdyn yleissopimuksen (Europol-yleissopimus)(1) ja erityisesti sen 30 artiklan 3 kohdan, ottaa huomioon Europolin hallintoneuvoston lausunnon, ottaa huomioon Euroopan parlamentin lausunnon(2), sekä katsoo seuraavaa: 1) On otettava huomioon euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annettu neuvoston asetus (EY) N:o 2866/98(3). 2) On toivottavaa, että kaikki Europolin henkilöstösäännöistä 3 päivänä joulukuuta 1998 annetun neuvoston säädöksen(4) summat ilmaistaan euroina, ON PÄÄTTÄNYT SEURAAVAA: 1 artikla 1. Korvataan 3 päivänä joulukuuta 1998 annetussa neuvoston säädöksessä olevat sanat "Alankomaiden guldenia" sanalla "euroa", ja korvataan Alankomaiden guldeneissa ilmaistut summat niitä vastaavilla euromäärillä neuvoston vahvistaman muuntokurssin mukaisesti. 2. Europolin työntekijöiden palkkauksen ja lisien mukauttamisesta 2 päivänä joulukuuta 1999 tehdyn neuvoston päätöksen(5) perusteella Europolin johtaja huolehtii henkilöstösäännöissä tarkoitettujen eri taloudellisten etuuksien muuntamisesta euromääräisiksi euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97(6) ja euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetun neuvoston asetuksen (EY) N:o 2866/98 mukaisesti. 3. Edellä olevan 2 kohdan mukaisesti vahvistetut määrät julkaistaan Euroopan yhteisöjen virallisessa lehdessä. 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan sitä päivää seuraavana päivänä, jona neuvosto tekee sen. Tehty Brysselissä 2 päivänä joulukuuta 1999. Neuvoston puolesta Puheenjohtaja K. HÄKÄMIES (1) EYVL C 316, 27.11.1995, s. 2. (2) Lausunto annettu 6. lokakuuta 1999 (ei vielä julkaistu virallisessa lehdessä). (3) EYVL L 359, 31.12.1998, s. 1. (4) EYVL C 26, 30.1.1999, s. 23. (5) Ks. tämän virallisen lehden s. 1. (6) EYVL L 162, 19.6.1997, s. 1.
1999/818/EY: Neuvoston päätös, tehty 6 päivänä joulukuuta 1999, alueiden komitean saksalaisen jäsenen nimeämisestä



Virallinen lehti nro L 318 , 11/12/1999 s. 0019 - 0019



NEUVOSTON PÄÄTÖS, tehty 6 päivänä joulukuuta 1999, alueiden komitean saksalaisen jäsenen nimeämisestä (1999/818/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Josef Hattigin erottua, mikä on annettu neuvostolle tiedoksi 9. marraskuuta 1999, ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Erik Bettermann alueiden komitean varsinaiseksi jäseneksi Josef Hattigin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 6 päivänä joulukuuta 1999. Neuvoston puolesta Puheenjohtaja T. HALONEN (1) EYVL L 28, 4.2.1998, s. 19.
1999/841/EY: Komission päätös, tehty 24 päivänä marraskuuta 1999, audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta tehdyn neuvoston päätöksen 1999/297/EY täytäntöönpanosta (tiedoksiannettu numerolla K(1999) 3872) (ETA:n kannalta merkityksellinen teksti)



Virallinen lehti nro L 326 , 18/12/1999 s. 0065 - 0067



KOMISSION PÄÄTÖS, tehty 24 päivänä marraskuuta 1999, audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta tehdyn neuvoston päätöksen 1999/297/EY täytäntöönpanosta (tiedoksiannettu numerolla K(1999) 3872) (ETA:n kannalta merkityksellinen teksti) (1999/841/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta 26 päivänä huhtikuuta 1999 tehdyn neuvoston päätöksen 1999/297/EY(1) ja erityisesti sen 3 artiklan, sekä katsoo seuraavaa: 1) Päätöksellä 1999/297/EY säädettiin niistä erityisistä tilastotoimenpiteistä, joita tarvitaan audiovisuaalialan ja sen lähialojen teollisuutta ja markkinoita koskevan yhteisön tilastotietojen perusrakenteen luomiseksi. 2) On hyväksyttävä erityisten tilastotoimenpiteiden toteuttamiseksi tarvittavat toimenpiteet. 3) Tässä päätöksessä säädetyt toimenpiteet ovat tilasto-ohjelmakomitean antaman lausunnon mukaisia, ON TEHNYT TÄMÄN PÄÄTÖKSEN: 1 artikla Päätöksessä 1999/297/EY olevassa 2 artiklassa tarkoitettujen erityisten tilastotoimenpiteiden toteuttamiseksi tarvittavat toimenpiteet annetaan tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä marraskuuta 1999. Komission puolesta Pedro SOLBES MIRA Komission jäsen (1) EYVL L 117, 5.5.1999, s. 39. LIITE A. Kansallisten viranomaisten toteutettaviksi tarkoitetut toimenpiteet >TAULUKON PAIKKA> B. Eurostatin toteutettaviksi tarkoitetut toimenpiteet >TAULUKON PAIKKA>